Enamik Andry muinasjuttudest on ajast, kui ta töötas Tallinnas Vanalinna Hariduskolleegiumis. Jutud on lastest ja lastele, samas pakuvad need lugemisnaudingut ka täiskasvanutele.
#000002
Kogumikku koondatud 25 muinasjutu lugeja saab tuttavaks Printsess Pudilõua ning Poisi ja Ingli ja tema kellukesega, saab osa Peigmees Seebi ja Kuningliku Tolmulapi traagikast, võtab ette rännaku koos Vaalapoeg Martiniga, sõidab Unenäorongis, saab teada, miks Vana Ämblik enam võrke ei koo ning miks Väike Tüdruk laes kõndis ja et kõik ei sõltu kapsastest jne jne. Autori mõttelend on vaba – tema fantaasia kannab, lood on (sõna)mängulised ja muinasjutulised, aga samas äärmiselt elulähedased. Kokku saavad elu absurd ja filosoofia, argine ja ülev, nõnda, et nii lapses kui ka täiskasvanus tekib lugedes või kuulates eriline lumm, ning on korraga kergem ja avaram edasi olla.
#000003
TIINA ERVALD: Enne siia kaante vahele jõudmist on paljud Andry muinasjutud elanud rahvaluule-elu: osa neist on tema enda poolt linti loetud ja kümned lapsed on neid sadu kordi kuulates üles kasvanud. Neid on käest kätte ja suust suhu levitatud. Need on paljude inimeste jaoks tähtsad olnud. Tore, et osa neist saab nüüd ka kaante vahele, kaaslaseks vaatenurki nihutavad illustratsioonid.
#000004
EPP PETRONE: Sa olevat soovinud, et Su matustel ei nutetaks, vaid räägitaks lugusid – see on nii Sinulik palve. Sa õpetasid mind lugusid märkama ja hindama. Aitäh Sulle, sest ilma Sinu toetuseta poleks võibolla mitte sündinudki mind kui kirjutajat ja kirjastajat. Nõnda suur oli Sinu sõna jõud.
#000005
JARÕNA ILO: Minu ja Andry sõprus oli võrdlemisi kaootiline. Kui plaanisin nüüd illustratsioone, täpsustus nii mõnigi meie vahel pooleli jäänud jutt. Sõna ja Pilt said kokku ja tekkis Kahekõne. Ning Andry on kogu aeg kõrval, selline kerge ja selge.
#000007
Raamatu väljaandmist on toetanud Eesti Kultuurkapital.
#000010
Raamatu kaas on väga hea disainiga.
#000013